मंदिर की व्यवस्था और नियमों के अनुसार मंदिर में पहले विज़िटर रजिस्टर में एंट्री होती है और फिर 2015 से बनाये गए नियमों के अनुसार गैर हिंदुओं को एक अन्य रजिस्टर में एंट्री करनी होती है ताकि गैर हिंदुओं को मंदिर की मान्यताओं के विषय में समझाया जा सके और मैनेजर की अनुमति के बाद उन्हें दर्शन करने दिया जाता है। अहमद पटेल तो स्पष्ट रूप से गैर हिन्दू हैं और राहुल के दादा पारसी और माँ ईसाई होने के नाते स्पष्ट नहीं कि किस धर्म के अनुयायी हैं। राहुल के किसी त्यागी नाम के साथी ने यदि अहमद पटेल के नाम के साथ राहुल का नाम गैर हिन्दू वाले रजिस्टर में लिख भी दिया तो कौन सा पहाड़ टूट पड़ा। बुद्धिमत्ता तो यह थी कि चुप्पी साध जाते या स्पष्टीकरण स्वयं राहुल आकर देते। वैसे भी शोशल मिडिया पर वायरल हो रहे हर प्रश्न का जवाब देना आवश्यक नहीं होता। बजाए इसके कि नौसिखियों द्वारा ऊल जलूल स्पष्टीकरण दिया जाए कि त्यागी के हस्ताक्षर करवा लिए और किसी भाजपा वाले ने बाद में राहुल और अहमद पटेल के नाम लिख दिए। सुरजेवाला यह भी भूल गए कि अंटशंट आरोप लगाने से पुलिस केस भी बन सकता है और उस स्थिति में हस्तलिपि विशेषज्ञ की राय भी ली जा सकती है।